ཉེ་སྔོན།སྨྱུག་ཐོག་པ་སི་ཁྲོན་ཞིང་ཆེན་དཀར་མཛེས་བོད་རིགས་རང་སྐྱོང་ཁུལ་དཀར་མཛེས་རྫོང་གི་ཞིང་ཆེན་རིམ་པའི་འདམ་རའི་སྤྱི་གླིང་ཡར་ཀླུང་གླིང་གར་སོང་།འདམ་རའི་ཡུལ་ལྗོངས་ངོ་མཚར་ཞིག་མིག་མདུན་དུ་མངོན།རླུང་གིས་བརྡས་པའི་ཤིང་སྡོང་གི་གཟུགས་བརྙན་ཆུ་ནང་དུ་ཤར་བ་དང་།ཆུ་ངོས་སུ་སྐབས་འགར་བྱའི་གཟུགས་བརྙན་འཆར།དྭངས་ཤིང་གཙང་བའི་ཆུ་རྫིང་ནང་དུ་ཉ་རྣམས་ཕར་རྐྱལ་ཚུར་རྐྱལ་བྱེད།ངང་བ་རྣམས་རྩེད་འཇོར་ལ་རོལ།ཡུལ་ལྗོངས་མཛེས་ཤིང་ཡིད་དུ་འོང་བའི་རྫིང་བུ་དེ་ནི་སྔོན་ཆད་འདམ་སྨྱུག་རྫིང་བུ་ཞིག་ཡིན་པ་སུས་ཀྱང་བློ་ངོར་འཆར་དཀའ།